**ZÁRÓ SAJTÓKÖZLEMÉNY**

**TÁMOP-3.1.4.C-14-2015-0222**

**Innovatív iskolai fejlesztés Ormosbányán**

Az ormosbányai Hosztják Albert Általános Iskola sokrétű programsorozatot valósított meg annak érdekében, hogy újszerű pedagógiai módszerekkel segítsenek a hátrányos helyzetű diákok felzárkóztatásában és tehetséggondozásában. A KLIK Kazincbarcikai Tankerülete 12 millió forintos támogatást nyert el az innovatív iskola fejlesztések TÁMOP pályázatán a projekt végrehajtására, amely az Európai Unió támogatásával, az Európai Szociális Alap társfinanszírozásával valósult meg.

Közösségi rendezvények címén a tanulóknak a felemelkedésben magatartásmintát adó, népszerű művészekkel szerveztek közös koncerteket, amik arra szolgáltak, hogy a legtöbb gyerek számára testközelből sosem látott sztárok gondolkodásmódját és közösségbe illeszkedését segítsék. A népszerű Kávészünet zenekar és Molnár Ferenc Caramel, majd Radványi Balázs előadóművész, a Kossuth-díjas Kaláka zenekar tagja voltak a fellépők. Külső helyszíni közösségi programokat is tartottak, egyebek mellett egy múzeumpedagógiai foglalkozáson vettek részt a Diósgyőri Vár interaktív történelem órájának keretében.

Tanórán kívüli szabadtéri mozgásos rendezvényen elsőként Katus Attila hatszoros aerobic világbajnok tartott csoportos mozgástréninget, majd mentálhigiénés előadást, akit a Pécsi Sasok másik sztárja, Szentgyörgyi Romeo követett. A világszerte ismert szakemberek az egészséges életmód, sport és táplálkozás felől közelítették meg a gyerekeket. Újabb alkalommal Pálos Attilával és Nagy Dániellel, a Vitakid SE és Mens Mentis szakembereivel találkozhattak a diákok. A BootCamp edzés az amerikai tengerészgyalogság erőnléti kiképzési módszereit tette a hétköznapi emberek számára elérhetővé.

Az iskola első ízben rendezett egy hétig tartó angol nyelvi témahetet, amelynek keretében a tanulóknak előzetes feladatokat kellett elvégezniük, hogy egy vetélkedőn számot adhassanak nyelvi felkészültségükről.

Az iskola 16 tanulója vett részt a festői szépségű nagyvisnyói erdei iskolában. Az öt napos rendezvény a történelmet kapcsolata össze napjaink társadalmával. A programok közt szerepelt kőbalta készítés, túrázás a közeli dédesi várhoz, éjszakai- és természetvédelmi túra, fafaragás. A gyerekek megismerkedhettek a régmúltban itt élt népcsoportok szokásaival, életmódjával, hagyományos népi mesterségekkel, és megfigyelhették, hogyan kell a háziállatokkal bánni.

Dohányzás-prevenciós előadást is tartottak, amelynek keretében olyan kérdésekre keresték a választ, mint hogy miért ne kezdjenek el dohányozni, milyen hatással van a dohányzás a család egészségi és gazdasági helyzetére, Az előadás végén kitöltöttek egy interaktív tesztet,

A pedagógusok a konfliktuskezelés és a lelki egészség kialakítása, harmóniában tartása tematikájában 30 órás akkreditált tanfolyamon is részt vettek. A továbbképzésen a közös beszélgetések és alkalmazástani foglalkozások a jogi és a szakmai módszertani háttérre vonatkozóan is új információkat adtak a résztvevő pedagógusoknak.

A tevékenységközpontú pedagógiák gyakorlati alkalmazását háromnapos intenzív továbbképzésen ismerhették meg a pedagógusok. A megváltozott társadalom, a személyközpontú tanár szükségessége, a konfliktusok pedagógiai jelentősége c. témaköröket különböző kooperatív technikákkal dolgozták fel.

De nemcsak a pedagógusoknak, hanem a halmozottan hátrányos helyzetű gyerekeknek is tartottak felkészítést: tanárkollégáink mentorprogram keretében foglalkoztak felzárkóztatásukkal, vagy épp tehetséggondozásukkal.

A szakmai program fotóit, segédanyagait és beszámolóit az ormosanya.innovativiskola.hu címen tették elérhetővé.